Държавен вестник, бр. 44, 2005 г., стр. 83

Б Р О Й  44
Д Ъ Р Ж А В Е Н   В Е С Т Н И К
С Т Р .  83
ни, който може да бъде подновен за нов 3-годи-
шен срок съобразно с изискванията на Кодекса
на труда, при показани високи професионални
качества и умения от съдебния помощник.
Чл. 20. (1) Не по-малко от един месец преди
изтичане срока на трудовия договор председа-
телят на съда писмено уведомява съдебния
помощник  за предложението си да поднови
действието на договора.
(2) Ако в 14-дневен срок от получаване на
предложението за подновяване на действието
на трудовия договор съдебният помощник не
заяви писмено съгласието си, смята се, че се
отказва едностранно от подновяването.
Чл. 21. Председателят на съда, подпомаган
от своите заместници, разпределя съдебните
помощници по колегии и отделения.
Чл. 22. Съдебният помощник получава въз-
награждение в размер, определен от Висшия
съдебен съвет.
Чл. 23. За неуредените в тази глава въпроси
се прилагат разпоредбите на Закона за съдеб-
ната власт и Кодекса на труда, уреждащи прав-
ния статут на съдебните служители, доколкото
тези разпоредби са съвместими с функциите на
съдебния помощник.
Г л а в а  п е т а
ОБЩА И СПЕЦИАЛИЗИРАНА СЪДЕБНА
АДМИНИСТРАЦИЯ
Чл. 24. Във Върховния административен съд
има обща и специализирана администрация.
Чл. 25. (1) Общата администрация подпома-
га  ръководството на съда, главния секретар,
административния секретар и специализирана-
та администрация.
(2) Общата администрация е структурирана
в следните отдели:
1.  “Счетоводство и  финансова дейност”;
2. “Човешки ресурси”;
3. “Информационни системи, комуникации
и съдебна статистика”;
4.  “Управление на съдебната сграда и почив-
ните бази, ремонт, строителство и снабдяване”.
Чл. 26. (1) Специализираната администра-
ция подпомага и осигурява правораздавателна-
та дейност.
(2) Специализираната администрация е ор-
ганизирана в следните служби:
1. “Регистратура”;
2. “Съдебни секретар-протоколисти”;
3.  “Съдебно деловодство”;
4. “Връчване на призовки и съдебни книжа”;
5. “Архив”.
Чл. 27. Службите на специализираната ад-
министрация могат да се ръководят от завеж-
дащи служби, които:
1. организират работата в службата;
2. координират връзките на службата с дру-
ги служби и институции;
3. подпомагат служителите при изпълнение
на задълженията им;
4. обучават новоназначените съдебни слу-
жители;
5. осигуряват заместването на служителите,
ползващи отпуск.
Чл. 28. В случай на отсъствие съдебните слу-
жители се заместват от други служители от
същата или от сходна служба на администраци-
ята на съда, определени от председателя на съда
или от заместниците на председателя  по пред-
ложение на главния секретар.
Ч А С Т  Т Р Е Т А
ФУНКЦИИ И ОРГАНИЗАЦИЯ НА РАБО-
ТАТА НА ОБЩАТА АДМИНИСТРАЦИЯ
Г л а в а  ш е с т а
СЧЕТОВОДСТВО И ФИНАНСОВА
ДЕЙНОСТ
Чл. 29. Отдел “Счетоводство и  финансова
дейност”:
1. осъществява  цялостната финансово-сче-
товодна дейност на съда в съответствие със
Закона за счетоводството;
2. обработва и съхранява счетоводната ин-
формация за дейността на съда;
3. прилага, приключва и отчита бюджетни-
те сметки на съда;
4. изготвя месечните и годишните финансо-
во-счетоводни отчети и баланси;
5. съставя проект за годишния бюджет на
съда;
6. осигурява дейностите по набиране и раз-
ходване на парични средства, включително из-
плащане на възнагражденията на съдиите, съ-
дебните служители и съдебните помощници;
7. организира и отговаря за разходването на
материални ресурси, осчетоводяването на до-
кументи и воденето на ведомости.
Чл. 30. (1) Отдел “Счетоводство и финан-
сова дейност” се ръководи от главния счето-
водител.
(2) За главен счетоводител се назначава лице,
което има завършено висше икономическо об-
разование и не по-малко от 5 г. стаж в областта
на счетоводството, външния и вътрешния фи-
нансов одит, данъчните ревизии или като пре-
подавател по счетоводство и контрол, или лице,
което има завършено средно икономическо
образование и не по-малко от 8 г. стаж като
счетоводител.
(3) Главният счетоводител:
1. организира, планира, ръководи и контро-
лира цялостната финансово-счетоводна дейност
на съда;
2. подпомага председателя  на съда за пра-
вилното и законосъобразно използване и раз-
ходване на материалните активи, финансовите
и паричните средства на съда;
3. организира и отговаря за съхраняването
на счетоводната документация;
4. контролира прилагането, приключването
и отчитането на бюджетните сметки на съда;
5. осъществява вътрешен финансов контрол.
(4) Служителите от отдел “Счетоводство и
финансова дейност” са пряко подчинени на глав-
ния счетоводител.